ΠΟΛΙΤΙΚΗ

Απίθανη γκάφα έκανε η επικοινωνιακή ομάδα του ΣΥΡΙΖΑ, που έδωσε στη δημοσιότητα το πρώτο της προεκλογικό σποτ με τον δικτάτορα Μεταξά για να το αποσύρει δευτερόλεπτα αργότερα.

Στη δημοσιότητα δόθηκε το πρώτο προεκλογικό σποτ του ΣΥΡΙΖΑ ενόψει των Ευρωεκλογών της 26ης Μαϊου, για να αποσυρθεί σε... δευτερόλεπτα.

Το σποτ που τιτλοφορείται «Η δύναμη των Ελλήνων» απεικονίζει σπουδαίες προσωπικότητες της Ελλάδας, ηγέτες όπως ο Ελευθέριος Βενιζέλος και μεγάλους λογοτέχνες όπως ο Κώστας Βάρναλης αλλά και τον… δικτάτορα και απηνή διώκτη των Αριστερών της εποχής, Ιωάννη Μεταξά.

Πέρασαν περίπου 20 λεπτά για να κατέβει από το επίσημο κανάλι του ΣΥΡΙΖΑ, αν και πρόλαβε να παίξει τουλάχιστον 2 φορές στην κρατική τηλεόραση.

Το προεκλογικό σποτ του ΣΥΡΙΖΑ, δεν είναι μάλιστα και ιδιαίτερα πρωτότυπο καθώς θυμίζει εντονότατα εκείνο του ΠΑΣΟΚ από το 1993.